Emilija Černeckienė

Emilija Černeckienė (1915 m. gegužės 15 d. Kuluose II, Skuodo valsčiuje – 2012 m. kovo 7 d. PalangojeIrena Dobrovolskaitė. Emilija Černeckienė. Visuotinė lietuvių enciklopedija. 2018-09-24. Nuoroda tikrinta 2022-10-19.) – Lietuvos tautodailininkė audėja.

 Biografija 
1959–1992 m. dirbo Klaipėdos „Dailės“ kombinate. Nuo 1959 m. dalyvauja liaudies meno parodose Lietuvoje ir užsienyje, individualios parodos surengtos Vilniuje (1985 m., 1992 m.), Palangoje (1985 m., 1993 m., 1995 m., 2005 m.)

Išaudė lovatiesių, rankšluosčių, staltiesių, dekoratyvinių kilimų, užuolaidų, drabužių ir įvairių šalių tautinių kostiumų audinių. Sukūrė tautinių kostiumų Vytauto Didžiojo universiteto ansambliui, folkloro ansambliams: Palangos „Bočiai“, Telšių „Čuičuiruks“, Klaipėdos „Kuršių ainiai“. Kūrinių yra Lietuvos nacionaliniame, Mažosios Lietuvos, Kretingos, Skuodo kraštotyros muziejuose.

 Įvertinimas 
 1988 m. IV respublikinės audėjų parodos Panevėžyje „Audėjų audėja“.
 2005 m. respublikinės konkursinės liaudies meno parodos laureatė.

 Šaltiniai 

Kategorija:Lietuvos tautodailininkai